Sportsbil-prototype

En sportbil-prototype, ofte bare kalt prototype, er en type sportsbil bygd med formål om å konkurrere på det høyeste nivået innen sportsvognracing. I motsetning til gatebiler er prototyper bygd utelukkende med tanke på racing, og er ikke ment å kunne kjøpes av privatpersoner eller å produseres i stort volum utover hva regelverket krever for at biltypen skal få lov til å delta i løp.

Prototype-sportsbiler har vært en del av bilsporten siden før andre verdenskrig, men ble først ansett som det høyeste nivået av sportsbiler på 1960-tallet da populariteten forbigikk typegodkjente sportsbiler. Det nåværende Le Mans-regelverket skiller mellom klasser for to hovedtyper biler:
 Grand tourer (GT), basert på gatebiler (altså ikke prototypebiler)
 Prototyper, fritt bygget innenfor gitte begrensninger.

Protype-biler blir noen ganger feilaktig referert til som "Le Mans-biler", selv om ikke alle prototype-biler deltar i Le Mans.

Prototype-klasser 
Siden 1960-tallet har mange ulike mesterskap tillatt deltagelse med prototyper, men ofte med egne regler for hva som er tillatt. Nedenfor er det listet opp noen av de mest kjentet prototype-klassene.

 Gruppe 7
 Gruppe 6
 Gruppe C
 Grand Touring Prototype (GTP)
 Le Mans-prototype (LMP)
 Le Mans Prototype Challenge (LMPC)
 Le Mans Hypercar (LMH)
 Daytona Prototype (DP)
 Daytona Prototype International (DPi)
 Gruppe CN
 Sport 2000

Se også 
 Langdistanseløp (motorsport)
 Liste over racerbaner i Norge

Referanser 

Motorsport